Manshokkie val vas teen Poemas | Nuus24
Manshokkie val vas teen Poemas
SA-manshokkie kry pak teen Aus
Johannesburg – Suid-Afrika se manshokkiespan het Sondag met 1-2 teen Argentinië in die tweede ronde van die Kampioene-uitdaagtoernooi in Quilmes naby Buenos Aires verloor.Die gashere het rustyd met 1-0 voorgeloop ná 'n strafhoek deur Gonzalo Peillat in die 10de minuut. Suid-Afrika het die telling gelykop gemaak met 'n strafhoek deur Matthew Guise-Brown, maar Willy Schickendantz het 14 minute voor die eindfluitjie die tuisspan se wendoel aangeteken.Die Proteas-hokkiespan het nege spelers, wat by die Olimpiese Spele in Londen in aksie was, weggelaat en vier debutante vir Sondag se kragmeting ingesluit.Vir die jongste sportnuus volg Nuus24Sport op Twitter. - SAPA
Lees meer oor: hokkie VOLGENDE OP NUUS24X